钦定古今图书集成/明伦汇编/氏族典/第499卷 > 《廖用贤尚友录》 > 窦抗
## 钦定古今图书集成/明伦汇编/氏族典/第499卷 > 《廖用贤尚友录》 > 窦抗

按《唐书窦威传》：“威从兄子抗，字道生，父荣定，为隋洺
州总管、陈国公，谥曰懿。抗美容仪，性通率，涉见图史。
释褐千牛备身，累转幽州总管，所至以宽惠闻。汉王
谅反，炀帝疑抗为应，遣李子雄驰往代之。子雄因诬
抗得谅书不奏，按鞫无状，然坐是遂废。抗与高祖少
相狎，及高祖定京师，授将作大匠，寻罢为左武候大”
将军。卒，谥曰密。子衍静诞。